ముంబై: కమలా మిల్స్ కౌంపౌండ్లోని రెస్టారెంట్లో జరిగిన ఘోర అగ్నిప్రమాదంలో 14 మంది దుర్మరణం పాలైన ఘటనపై ముఖ్యమంత్రి ఫడ్నవిస్ తీవ్ర విచారం వ్యక్తం చేశారు. ఈ ఘటనకు కారణమైన దోషులను ఎట్టి పరిస్థితుల్లోనూ విడిచిపెట్టేది లేదని అన్నారు. పబ్ ఓనర్లు, తప్పిదాలకు పాల్పడిన అధికారులపై చర్యలకు ఆదేశాలిచ్చినట్టు చెప్పారు. అక్రమ కట్టడాల కూల్చివేయాలని సైతం అధికారులను ఆదేశించామన్నారు. మొత్తం ఘటనపై 15 రోజుల్లోగా నివేదిక ఇవ్వాలని బ్రిహాన్ ముంబై మున్సిపల్ కమిషనర్ను కోరినట్టు సీఎం చెప్పారు.శుక్రవారం ఘటనా స్థలికి వెళ్లి స్వయంగా పరిస్థితిని తెలుసుకున్న ఫడ్నవిస్ ఆ వెంటనే మీడియాతో మాట్లాడారు. ఐగుదురు అధికారులను ఇప్పటికే సస్పెండ్ చేసి ఐపీసీ సెక్షన్ల కింద చర్యలకు ఆదేశించామని తెలిపారు. అంతకుముందు ఈ దుర్ఘటనపై వరుస ట్వీట్లలో ఫడ్నవిస్ తన ఆవేదన వ్యక్తం చేశారు. కమలా మిల్స్ అగ్నిప్రమాదంలో పలువురు ప్రాణాలు కోల్పోవడం తనను తీవ్రంగా కలిచివేసిందని, వారి కుటుంబాలకు సానుభూతి తెలపడంతో పాటు గాయపడిన వారు త్వరగా కోలుకోవాలని కోరుకుంటున్నానని ఆయన పేర్కొన్నారు. ఈ ఘటనపై లోతుగా దర్యాప్తు జరపాలని బీఎంసీ కమిషనర్ను ఆదేశించినట్టు కూడా ఫడ్నవిస్ ఆ ట్వీట్లో పేర్కొన్నారు. కాగా, ముంబై అగ్నిప్రమాద ఘటనపై మహారాష్ట్ర గవర్నర్ సీహెచ్ విద్యాసాగర్ రావు ఒక ప్రకటనలో తీవ్ర దిగ్భ్రాంతి వ్యక్తం చేశారు.
mumbai: kamala mills koumpoundloni restarentlo jarigina ghora agnipramaadamlo 14 mandi durmaranam paalaina ghatanapai mukhyamantri fadnavis teevra vichaaram vyaktam chesaru. ee ghatanaku kaaranamaina doshulanu etty paristhitulloonuu vidichipettedi ledani annaru. pab onarlu, tappidaalaku paalpadina adhikaarulapai charyalaku aadesaalichinattu cheppaaru. akrama kattadaala koolchiveyaalani saitam adhikaarulanu aadesinchaamannaaru. mottam ghatanapai 15 rojulloga nivedika ivvaalani brihan mumbai munsipal kamishanarnu korinattu cm cheppaaru.sukravaaram ghatana sthaliki velli swayamgaa paristhitini telusukunna fadnavis aa ventane meediatho matladaru. aiguduru adhikaarulanu ippatike suspend chesi ipc sekshanla kinda charyalaku aadesinchaamani telipaaru. antakumundu ee durghatanapai varusa tweetlalo fadnavis tana aavedana vyaktam chesaru. kamala mills agnipramaadamlo paluvuru praanaalu kolpovadam tananu teevramgaa kalichivesindani, vaari kutumbaalaku saanubhooti telapadamtho paatu gaayapadina vaaru twaragaa kolukovalani korukuntunnanani aayana perkonnaru. ee ghatanapai lothugaa daryaaptu jarapalani bmc kamishanarnu aadesinchinattu kuudaa fadnavis aa tweetlo perkonnaru. kaga, mumbai agnipramaada ghatanapai maharashtra gavarnar sehech vidyasagar raavu oka prakatanalo teevra digbhranti vyaktam chesaru.